text: Nymindegab bliver årets landsby i Varde Kommune
  26 april 2016 kl. 20.08
  Nymindegab blev tirsdag aften valgt som Årets Landsby i Varde Kommune.
  Årets Landsby i Varde Kommune får 10.000 kroner til fejringen, en flagallé og en messingplade med Årets Landsby 2016. 231 indbyggere kan glæde sig over hæderen - og nu går de også efter at blive årets landsby i hele landet.
  Hele tre gange har landsbyer i det, der nu er Varde Kommune vundet landskonkurrencen med byerne Billum, Skovlund og Janderup.
  I aften var flere af Nymindegabs borgere forsamlet i Møllen på Nymindegab Museum, hvor meget af det lokale foreningsliv udgår fra - og Søren Rottbøll, som er en ildsjæl i byen glædede sig over hæderen.
   
   
   
  .
  